open-index/open-wikipedia-markdown huggingface dataset:
கும்பகோணம் வராகப்பெருமாள் கோயில்

**கும்பகோணம் வராகப்பெருமாள் கோயில்** (Varahaperumal Temple, Kumbakonam) தமிழகத்தில், தஞ்சாவூர் மாவட்டத்திலுள்ள கும்பகோணத்தின் மையப்பகுதியில் அருள்மிகு சக்கரபாணி திருக்கோயிலுக்கு தென்மேற்கில், ஆதிகும்பேஸ்வரர் ஆலயத்திற்கு மிக அருகில் அமைந்த மிகப் பழமையான ஆலயம். இதன் அருகிலேயே வராக விநாயகராகிய கரும்பாயிரம் பிள்ளையார் கோவிலும் உள்ளது.

## தல வரலாறு
வராகத்தின் (பன்றி) முகத்தோடு விளங்குவதால் வராகப்பெருமாள் என்ற பெயர் பெற்றார். வைகுண்டத்தில் திருமாலை தருசிக்க தேவர்கள் வந்தபோது ஜயன், விஜயன் என்ற துவாரபாலகர்கள் திருமாலை தரிசிக்க அனுமதிக்கவில்லை. வாயிலில் அமர்ந்து தியானித்து திருமாலை வேண்டினர். திருமாலும் காட்சி தந்து அருளினார். தங்களுக்கு தடையாக இருந்த துவாரபாலகர்களுக்கு பூமியில் அரக்கர்களாக பிறக்க சாபமிட்டனர். அதிர்ந்து போன துவாரபாலகர்கள் திருமாலை வேண்டி சாபம் கொடுத்தது கொடுத்ததுதான். பூலோகம் செல்லுங்கள், தக்க தருணத்தில் தாமே சாப விமோசனம் அளிப்பதாக கூறி அனுப்பினார். ஹிரண்யட்சன், ஹிரண்யாகசிபு என்ற பெயருடன் பூலோகம் சென்ற அரக்கர்கள், கடும் தவம் செய்து பூமியை பாதாளாத்துக்கு கொண்டு சென்றனர். இக்கொடிய செயலைக் கண்ட வானவர்கள் பூமியின் இயக்கம் தடைபடக் கூடாது என்பதற்காக வைகுண்டத்தில் திருமாலை வணங்கி நிகழ்ந்ததைக் கூறிக் காப்பாற்றும்படி வேண்டினர். அசுரனால் கவரப்பெற்ற பூமியை வெளிக்கொணர வராக (பன்றி) உருவெடுத்து பாதாளம் புகுந்து அவ்வசுரனுடன் போர் புரிந்தார். ஒரு கொம்பினால் அவனை அழித்துச் சுற்றத்தாரையும் அழித்தார். மற்றொரு கொம்பினால் பூமியைத் தாங்கிக்கொண்டு மேலே வந்து பூமியை முன்போல் நிலைபெறச் செய்தார். பூமியைத் தோண்டி வெளிக்கொணர்ந்து நிலை பெறச்செய்ததைப் புலப்படுத்த பூமிதேவி தமது இடது மடியிலேயே வீற்றிருக்கும் நிலையில் மாசி மாதம் பௌர்ணமியுடன் கூடிய மக நட்சத்திரம் கூடிய மகாமகத்தன்று புண்ணிய தீர்த்தமான வராக குளக்கரையின் மேலே எழுந்தருளினார். இக்கோயிலின் முக்கிய திருவிழா 12 கருடசேவையாகும். இந்த இடமே வராகபெருமாள் ஆலயம். இது பவிஷ்யோத்ர புராணத்தில் கூறப்பட்டுள்ளது. இவ்வாலயத்தில் வராக பெருமாள், கருடாழ்வார், விஷ்வக்சேனர், நிகமாந்த மகாதேசிகர் ஆகியோர் சந்நிதிகள் உள்ளன.

## மூலவர், தாயார்
இக்கோயிலில் உள்ள மூலவர் ஆதிவராகப்பெருமாள் ஆவார். தாயார் பூமிதேவி (அம்புஜவல்லி)

## தீர்த்தம்
வராக தீர்த்தம்

## தீர்த்தவாரி
50 ஆண்டுகளுக்குப் பின் இக்கோயிலின் வராகக் குளத்தில் 19 பிப்ரவரி 2019 அன்று தீர்த்தவாரி நடைபெற்றது.

## 12 கருட சேவை
கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜப்பெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.

## குடமுழுக்கு
2016 மகாமகத்தை முன்னிட்டு அக்டோபர் 26, 2015இல் இக்கோயிலில் குடமுழுக்கு நடைபெற்றது.

## மேற்கோள்கள்

## 26 அக்டோபர் 2015 குடமுழுக்கு படத்தொகுப்பு


File:Kumbakonam varahaperumal1.jpg
File:Kumbakonam varahaperumal2.jpg
File:Kumbakonam varahaperumal3.jpg
File:Kumbakonam varahaperumal4.jpg
File:Kumbakonam varahaperumal5.jpg
File:Kumbakonam varahaperumal6.jpg



பகுப்பு:கும்பகோணத்திலுள்ள கோயில்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
ஆண்டாள் அழகர்

**ஆண்டாள் அழகர்** என்பது விஜய் தொலைக்காட்சியில் 8 செப்டம்பர் 2014 முதல் 6 மே 2016 ஆம் ஆண்டு வரை திங்கள் முதல் வெள்ளி வரை மாலை 6:30 மணிக்கு ஒளிபரப்பான ஒரு  கிராமத்து சூழலை கொண்ட காதல் மற்றும்  குடும்பத் தொலைக்காட்ச்சி நாடகத் தொடர் ஆகும்.

இந்த தொடரை 'பிரான்சிஸ் கதிரவன்' என்பவர் இயக்க, பூர்ணிதா, ரிஷிகேஷ், ஸ்டாலின் மற்றும் ரம்யா ஆகியோர் முதன்மைக் கதாபாத்திரத்தில் நடித்துள்ளனர். இந்த தொடர் 6 மே 2016 ஆம் ஆண்டு 416 அத்தியாயங்களுடன் நிறைவு பெற்றது. இதன் இரண்டாம் பாகம் பகல் நிலவு என்ற பெயரில் 9 மே 2016  முதல் 9 மார்ச்சு 2019 ஆம் ஆண்டு வரை ஒளிபரப்பானது. 

இந்த தொடர் 2015 ஆம் ஆண்டு நடைபெற்ற விஜய் தொலைக்காட்சி விருதுகள் விழா நிகழ்ச்சியில் சிறந்த தொடர், சிறந்த துணைக்கதாபாத்திரம் ஆண், நடுவர் சிறப்பு விருது போன்ற விருதுகளை வென்றுள்ளது.

## கதை சுருக்கம்
இந்த தொடரின் கதை ஆண்டாள் குடும்பம் மற்றும் அழகரின் குடும்பத்தினர் பல வருடங்களாக மோதலுடன் இருக்கின்றனர், இந்த நடுவில் ஆண்டாள் குடும்பம் மற்றும் அழகர் இருவரையும் காதலித்து வந்தனர். இதனால் இரு குடும்பங்களுக்கிடையே மீண்டும் வரும் பிரச்சனைகளையும் இவர்களின் காதலையும் பற்றி கதை சொல்லப்படுகின்றது.

## நடிகர்கள்
### முதன்மை கதாபாத்திரம்
* பூர்ணிதா - ஆண்டாள்
* ரிஷிகேஷ் - அழகர்
* ஸ்டாலின் - சக்திவேல்
* ரம்யா - ரேவதி 

## நேரம் மாற்றம்
இந்த தொடர் 19 நவம்பர் 2014ஆம் ஆண்டு திங்கள் முதல் வெள்ளி வரை இரவு 7.30 மணிக்கு ஒளிபரப்பாகி, பின்னர் 11 ஏப்ரல் 2015 ஆம் ஆண்டு முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பானது.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2014 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
அன்னக்கொடியும் ஐந்து பெண்களும்

**அன்னக்கொடியும் ஐந்து பெண்களும்** என்பது ஜீ தமிழ் தொலைகாட்சியில் 23 பெப்ரவரி 2015 முதல் 16 திசம்பர் 2016 ஆம் ஆண்டு வரை திங்கள் முதல் வெள்ளி வரை இரவு 7 மணிக்கு ஒளிபரப்பாகி 460 அத்தியாயங்களுடன் நிறைவு பெற்ற குடும்பம் சார்ந்த காதல் தொலைக்காட்சி நாடகத் தொடர் ஆகும். இந்த தொடரில் ஸ்ருதி ராஜ், லட்சுமி, வெங்கட் போன்ற பலர் நடித்துள்ளனர்.

## மேற்கோள்கள்

## வெளி இணைப்புகள்
* 
 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
தவாப்

**தவாப்** (, *Ṭawāf*; literally *சுற்றி வருதல்*) என்பது இஸ்லாமிய கடமையான ஹஜ் செயல்களில் ஒன்றாகும்.
ஹஜ் மற்றும் உம்றா போது, முஸ்லிம்கள் காபாவை ஏழு முறை இடஞ்சுழியாக சுற்றி வருவர். காபாவை சுற்றி வருவதற்கு தவாப் என்பர்.

## தவாப் செய்யும் விதம்
right|thumb|தவாஃபின் பொழுது சுற்றிவரும் முறை
சுற்றி வருதல் காபா மூலையில் கறுப்புக் கல் ( அல்- ஹஜர் அல்- அஸ்வத் ) இருந்து தொடங்குகிறது.யாத்திரிகர்கள் ஒவ்வொரு முறையும் சுற்றி வரும் போது கறுப்புக்கல்லை முத்தமிட முயற்சிக்கின்றனர்.ஆனால் இன்றைய நவீன காலத்தில் பெருங்கூட்டம் ஹஜ் கடமையை நிறைவேற்ற செல்வதால் அனைவரும் அக்கல்லை முத்தமிடுவது சாத்தியமற்றது.ஆகவே ஒவ்வொரு சுற்றின் போதும் அந்த கல்லின் திசையை சுட்டிக்காட்டுவது ஏற்கத்தக்கது.

தவாப் எல்லோரும் ஒன்று சேர்ந்து செய்வார்கள். தவாஃபின் பொழுது சாப்பிடக் கூடாது அனால் தாகத்தை தவிர்க்கத் தண்ணீர் குடிக்கலாம். ஆண்கள் முதல் மூன்று சுற்றுகளையும் ஓடிச் செய்ய வேண்டும், மீதம் உள்ள நான்கை நடந்து செய்யலாம்.
### தக்பீர்
இறைவனை நினைவுகூரும் விதமாகவும் அவனைப் பெருமைப்படுத்தும் விதமாகவும் தவாஃபின்போது நடந்து கொள்ள வேண்டும். ‘அல்லாஹு அக்பர்’ போன்ற வார்த்தைகளைக் கூறுவர். முதலில் வரும் மூன்று சுற்றுகளிலும் இவை நிச்சயமாக சொல்ல வேண்டும். அனால் பலரும் ஏழு சுற்றுகளிலும் இதை சொல்லுவார்கள்.
### தொழுகை
தவாஃப் செய்து முடித்தவுடன் ஹாஜிகள் மகாமு இப்ராஹீம் எனப்படும் இப்ராஹீமின் இடத்தில் இரண்டு ரக்அத்கள் தொழ வேண்டும். இந்தப் இடம் கஃபாவின் அருகில் இருக்கிறது. எனவே கூட்ட நெரிசலை தடுக்க பள்ளியில் உட்கட்டினுள்ளாக எங்கு வேண்டுமானாலும் இவ்வாறு தொழலாம்.
### முக்தாஃப்
கஃபாவை சுற்றி ஹாஜிகள் நடக்கும் இந்த பாதையை முக்தாஃப் என்று அழைப்பர். கூட்ட நெரிசலின் காரணமாக இப்பொழுது பள்ளிவாயிலின் மேல்தளத்திலும் தவாஃப் செய்யப்படுகிறது.

## பல்வேறு தவாப் நிலைகள்
### தவாப் அஸ்-சியாராஹ்
இன்று ஹாஜிக்கள் அனைவரும் மக்காவில் உள்ள அல்-ஹராம் பள்ளிவாயலுக்கு, மற்றொரு தவாஃப் செய்வதற்கும், கஃபாவைச் சுற்றி வருவதற்கும் செல்கின்றனர். இது 'தவாப் அஸ்-சியாராஹ்' அல்லது 'தவாப் அல் இபாதா' என்று அழைக்கப்படுகிறது. இது இறைவன் மேல் அவர்கள் கொண்டுள்ள அன்பு மற்றும் பற்றுறுதியைக் குறிப்பதாகும்.

### தவாபுல் விதாஃ
இறுதியாக ஹாஜிகள் அனைவரும் மக்காவிற்கு பயணிக்கும் முன்னர் கடைசியாக ஒரு தவாஃப் செய்யவேண்டும். இதன் பெயரே தவாபுல் விதாஃ என்பதாகும்.'விதாஃ' என்றல் விடை கொடுத்தல் என்று பொருள்.
### தவாப் அல் உம்றா
இது உம்றா செய்யும் ஹாஜிகள் தனியாக செய்யும் தவாப் ஆகும்.இது உம்றா தவாப் எனப்படுகிறது.
### தவாப் அல் தஹியா
இது காபாவினுள் நுழைந்தவுடன் ஹாஜிகள்  செய்யும் தவாப் ஆகும்.காபாவில் நுழையும் ஒவ்வொரு தடவையும் இந்த தவாப் செய்வது முஸ்தஹப் ஆகும்.

### தவாப் அல் குதூம்
இது புனித மக்கா நகரத்தினுள்  நுழைந்தவுடன் ஹாஜிகள்  செய்யும் தவாப் ஆகும்.இது வருகை தவாப் எனப்படுகிறது.

## மேற்கோள்கள்

பகுப்பு:ஹஜ்
கீகட நாடு

**கீகட நாடு** (Kikata) பிந்தைய வேத காலத்தில் இருந்த  நாடாகும். மகத நாட்டின் முன்னோடிகளே கீகட நாட்டினர் என நம்பப்படுகிறது. ரிக் வேதத்தின் 3.53.14-ஆம் பகுதியில் கீகட நாட்டு அறிவு ஜீவிகளில் பலர் மகத நாட்டில் இருந்தனர் எனக் குறிப்பிடுகிறது.

*சிம்மர்*   எனும் வரலாற்று அறிஞர் கீகடர்களை ஆரியர் அல்லாத இனக்குழுவினர் என்றும், கீகடர்களை **யட்சர்கள்**  (Yaksa) என்றும்  வாதிக்கிறார். *வேப்பரின்*   கூற்றுப்படி, கீகடர்கள் வேத கால மக்கள் என்றும்; பிற வேத கால மக்களுடன் அடிக்கடி பிணக்கு கொண்டிருந்தனர்.

## மகாபாரதத்தில் கீடகர்கள்
குருச்சேத்திரப் போர்க் களத்தில் ஆபீரர்கள், சூரசேனர்கள், சிவிக்கள், சால்வர்கள்,  மத்சயர்கள், திரிகர்த்த நாட்டவர்கள், கேகயர்கள், சௌவீரர்கள் மற்றும் கீகட நாட்டு வீர்ர்கள் எனப் பனிரெண்டு நாட்டு படைவீரர்கள் கௌரவர் படையணியில் சேர்ந்து பீஷ்மரின் உயிரின் பாதுகாப்பிற்காக பாண்டவர்களுக்கு எதிராக போரிட்டனர் என மகாபாரத இதிகாசத்தில் பீஷ்ம பர்வத்தில் குறிக்கப்பட்டுள்ளது. (மகாபாரதம், பீஷ்ம பருவம், 6:18)

## மேற்கோள்கள்


## வெளி இணைப்புகள்

பகுப்பு:மகாபாரதத்தில் நாடுகள்
பிரியசகி (தொலைக்காட்சித் நாடகத் தொடர்)

**பிரியசகி** என்பது ஜீ தமிழ் தொலைக்காட்சியில் 8 சூன் 2015 முதல் திங்கள் முதல் வெள்ளி வரை இரவு 9 மணிக்கு ஒளிபரப்பான குடும்ப தொலைக்காட்சி நாடகத் தொடர் ஆகும்.

இந்த தொடரை ரமணா கோபி மற்றும் பரமேஸ்வர் ஆகியோர் இயக்க, மித்ரா குரியன், அருண் குமார் ராஜன், நிக்கிலா ராவ், அர்னாவ், அஸ்வின் குமார், ஷாலினி, பிரோஸ்க்கான், ராஜ் மோகன், நித்யா, ராஜா, ரவி சங்கர், காயத்ரி, சப்னம், சுரேகா, சாய் மாதவி, மின்னல் தீபா, கமல் காசன் போன்ற பலர் நடித்துள்ளனர். இந்தத் தொடர் 20 மே 2016 அன்று 242 அத்தியாயங்களுடன் நிறைவு பெற்றது.

## ஒளிபரப்பு நேரம் மாற்றம்
இந்த தொடர் முதலில் 8 சூன் 2015 முதல் 1 ஏப்ரல் 2016 வரை இரவு 7:30 மணிக்கு ஒளிபரப்பானது. பின்னர் 4 ஏப்ரல் 2016 முதல் இரவு 9 மணிக்கு ஒளிபரபப்பானது.

## சர்வதேச ஒளிபரப்பு
* இந்த தொடர் ஜீ தமிழ் தொலைக்காட்சி மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் பழிவாங்குதல் குறித்தான தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
மெல்லத் திறந்தது கதவு (தொலைக்காட்சித் தொடர்)

**மெல்ல திறந்தது கதவு** என்பது 2 நவம்பர் 2015 முதல் 27 அக்டோபர் 2017 ஆம் ஆண்டு வரை ஒளிபரப்பான காதல் தொலைக்காட்சி நாடகத் தொடர் ஆகும். இந்த தொடரை 'பிரம்ம ஜி. தேவ்' என்பவர் இயக்க, வெங்கட் ரங்கநாதன், லிஷா, காயத்ரி யுவராஜ், அனு சுலஷ், அஸ்வந்த் அசோக்குமார், ஸ்ரீது கிருஷ்ணன், சந்தோஷ் போன்ற பலர் நடித்துள்ளனர்.

## தொடரின் பருவங்கள்

## பருவங்கள்
### பருவம் 1
இந்த தொடரின் முதல் பருவம் 2 நவம்பர் 2015 முதல் 20 சனவரி 2017 ஆம் ஆண்டு வரை திங்கள் முதல் வெள்ளி வரை ஒளிபரப்பாகி, 315 அத்தியாயங்களுடன் நிறைவு பெற்றது. இந்த தொடரின் கதை கண் தெரியாத சந்தோஷ் மற்றும் செல்வி இருவரும் காதலித்து எப்படி திருமணம் செய்துகொள்கின்றனர் என்பதை விளக்குகின்றது.

#### நடிகர்கள்

* சந்தோஷ்  →  வெங்கட் ரங்கநாதன் - சந்தோஷ்
* ஸ்ரீது நாயர்  → காயத்திரி யுவராஜ் செல்வி
* அனு - மாயா
* கே கே மேனன்
* சோபியா
* மோசஸ்
* வந்தனா
* செல்வி
* கயல்
* சியாம் 
* ஹேமா ராஜ்குமார்
* பவித்ரா ஜனனி
* மது
* ஸ்ரீ லேகா
* சந்தியா

### பருவம் 2
இந்த தொடரின் இரண்டாம் பருவம் 'மெல்லத் திறந்தது கதவு மின்மினி பூக்களின் கதை' என்ற பெயரில்  23 சனவரி முதல் 27 அக்டோபர் 2017 ஆம் ஆண்டு வரை திங்கள் முதல் வெள்ளி வரை ஒளிபரப்பாகி, 236 அத்தியாயங்களுடன் நிறைவு பெற்றது.

#### நடிகர்கள்

* லிஷா - அஞ்சலி (செல்வி மற்றும் சந்தோஷின் மகள்)
* அஸ்வந்த் அசோக்குமார் - அஸ்வந்த் (மாயா மற்றும் சந்தோஷின் மகன்)
* காயத்ரி யுவராஜ் - மஞ்சு/செல்வி/அஜம்மா
* வெங்கட் ரங்கநாதன் - சந்தோஷ் (செல்வி மற்றும் மாயாவின் கணவன்)
* அனு சுலஷ் - மாயா (சந்தோஷின் இரண்டாவது மனைவி)
* நாதன் சியாம் - கெளதம்
* அகிலா - பிரியா கெளதம்
* ஜீவிதா - தீபா
* ரிந்தியா
* பூவிலங்கு மோகன்
* ஷில்பா

## ஒளிபரப்பு நேரம் மாற்றம்

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் குழந்தைகள் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
அபூர்வ ராகங்கள் (தொலைக்காட்சித் நாடகத் தொடர்)

**அபூர்வ ராகங்கள்** என்பது சன் தொலைக்காட்சியில் 10 ஆகத்து 2015 முதல் 7 சூலை 2018 ஆம் ஆண்டு வரை திங்கள் முதல் சனி வரை காலை 11 மணிக்கு ஒளிபரப்பாகி 859 அத்தியாயங்களுடன் நிறைவு பெற்ற தொலைக்காட்சி நாடகத் தொடர் ஆகும். இந்த தொடரில் ஸ்ருதி ராஜ், மிதுன், அகிலா, கல்யாண், லலிதா, சஞ்சே  போன்ற பலர் நடித்துள்ளனர். இந்த தொடர் வசந்தம் தொலைக்காட்சி மற்றும் வெளிச்சம் தொலைக்காட்சியிலும் ஒளிபரப்பானது.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
7ஆம் உயிர்

**7ஆம் உயிர்** இது ஒரு தமிழ் மொழித் தொடர் ஆகும். வேந்தர் தொலைக்காட்சியில் ஜூன் 1, 2015 இல் திங்கள் முதல் வெள்ளி வரை இரவு 7 மணிக்கு ஒளிபரப்பாகும். இத்தொடரின் மறு ஒளிபரப்பு இரவு 10.00 மணிக்கும், மறுநாள் மதியம் 1.00 மணிக்கும் ஒளிபரப்பானது. 

இத்தொடரில் இலட்சுமி, சூசன், ஜீவா ரவி, மற்றும் பலர் நடிக்கும் இந்த நெடுந் தொடரை அழகர் இயக்கி வருகிறார்.

## கதை
இத்தொடரின் கதை வெவ்வேறு இடங்களில் பிறந்திருக்கும் ஏழு இளம் பெண்களை கொல்வதற்குத் தேடி அலையும் ஒரு தீய சக்தியின் சாகசங்கள் நிறைந்த இந்த தொடர் மர்மமும், பரபரப்பும் நிறைந்த ஒரு அமானுஷ்ய கதை. 

## மேற்கோள்கள்

## வெளி இணைப்புகள்
*  
* Vendhar TV on YouTube

பகுப்பு:தமிழ்த் தொலைக்காட்சி நாடகங்கள்
பகுப்பு:இந்தியத் தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2016 இல் நிறைவடைந்த தமிழ்த் தொலைக்காட்சி நிகழ்ச்சிகள்
அவந்தி

**அவந்தி** (Avanti) (சமஸ்கிருதம்:अवन्ति)  பண்டைய இந்தியாவின் பிற்கால வேத காலத்தில் இருந்த நாடாகும். தற்கால மால்வா பகுதியே, வேத கால அவந்தி நாடாகும்.
அங்குத்தர நிகாயம் எனும் பௌத்த சமய  நூலின் படி அவந்தி நாடு, கி மு ஆறாம் நூற்றாண்டில் இருந்த 16 குடியாட்சி நாடுகளில் ஒன்றாக விளங்கியது என அறியப்படுகிறது.
  
அவந்தி நாட்டின் வடக்கு பகுதிக்கு உஜ்ஜைன் நகரமும்; தெற்கு பகுதிக்கு மகிழ்மதி நகரமும் மையமாக திகழ்ந்தது.

மகாபாரதம் எனும் இதிகாசத்தின் உத்யோகப் பருவத்தில்  (19.24) அவந்தி மக்களை, அதிக சக்தி கொண்ட மக்கள் எனப் போற்றுகிறது. 
விஷ்ணு புராணம்  (II.3),  பாகவத புராணம் (XII.I.36)  மற்றும் பிரம்ம புராணம்  (XIX.17), போன்ற புராணங்களில்,   மாளவம், சௌராஷ்டிரம் போன்ற பகுதிகளுடன் அவந்தி நாட்டை தொடர்பு படுத்தி பேசப்படுகிறது.

## ஆட்சியாளர்கள்
புராணங்களின் படி மகிழ்மதி மற்றும் உஜ்ஜைன் நகரங்களைத் தலைநகராகக் கொண்டு ஹேஹேயர்கள் (Haihayas) முதலில் ஆண்டனர். பின்னர் சிசுநாக வம்சம், நந்தர் மற்றும் மௌரியப் பேரரசு காலத்தில் அவந்தி நாடு மகத நாட்டின் ஆட்சியின் கீழ் சென்றது. 

## மேற்கோள்கள்

## இதனையும் காண்க
*மகாஜனபதம்

பகுப்பு:மத்தியப் பிரதேச வரலாறு
பண்டைய இந்திய நகரங்கள்
வசுத்தோச்சினி விண்வெளி ஏவுதளம்

**வசுத்தோச்சினி விண்வெளி ஏவுதளம்** என்பது (*Kosmodrom Vostochny*, , வஸ்தோச்ணிய்) உருசியாவின் தூரகிழக்கில் நடுவண் அரசின் ஆட்சிப்பகுதியாகிய அமுர் ஓபலாசுத்து  பகுதியிலுள்ள  ஏவுதளம் ஆகும். பைக்கனுர் விண்வெளி ஏவுதளத்துக்கு மாற்றாகவும் வேற்றுநாட்டிலுள்ள அதை உருசியா அதிகம்  சார்ந்து இருப்பதை தவிர்க்கவும் இது உருவாக்கப்படுகிறது.

## மேற்கோள்கள்

பகுப்பு:விண்வெளி ஏவுதளங்கள்
பகுப்பு:உருசிய விண்வெளித் திட்டங்கள்
கேளடி கண்மணி (தொலைக்காட்சித் நாடகத் தொடர்)

**கேளடி கண்மணி** என்பது சன் தொலைக்காட்சியில் ஏப்ரல் 6, 2015  முதல் அக்டோபர் 7, 2017 ஆம் ஆண்டு வரை திங்கள் முதல் சனி வரை மாலை 6 மணிக்கு ஒளிபரப்பாகி, 767 அத்தியாயங்களுடன் நிறைவு பெற்ற தொலைக்காட்சி நாடகத் தொடர் ஆகும்.

இந்த தொடர் சினி டைம்ஸ் என்டர்டெயின்மென்ட் என்ற நிறுவனம் தயாரிப்பில் அர்னாவ், கிருத்திகா கிருஷ்ணன், சாதனா, சாந்தி வில்லியம்ஸ், புவியரசு, ராமச்சந்திரன், சுஜாதா, ஜோக்கர் துளசி, பிரியங்கா, திவ்யா ஸ்ரீதர், கீதா, ரவிசங்கர், ஷெஃபாலி ஷாமிலி, நான்சி ஜெனிபர் போன்ற பலர் நடித்துள்ளனர்.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
தோட்டக்காடு ராமகிருஷ்ண பிள்ளை

**தோட்டக்காடு ராமகிருஷ்ண பிள்ளை** (*T. Ramakrishna*) (பி. 1854 - இ. மார்ச் 2, 1920) ஆங்கில நாவலை எழுதிய முதல் தமிழராவார். இவர் எழுதிய *பத்மினி* (*Padmini: Tale of Indian Romance*) என்ற நாவல் இலண்டனிலிருந்து 1903-இல் வெளிவந்துள்ளது. இவரே கால்டுவெல்லின் திராவிட மொழிகளின் ஒப்பிலக்கணம் நூலை அவரது மறைவுக்குப் பிறகு மறுபதிப்பு செய்துள்ளார். சென்னைப் பல்கலைக்கழக தமிழ்க் குழு, தமிழ் லெக்சிகன் என்ற அகராதி தயாரிப்புக் குழு ஆகியவற்றின் முதல் தலைவராக செயலாற்றியிருக்கிறார். தனது நாட்குறிப்புகளுக்காகப் புகழ்பெற்ற ஆனந்தரங்கம் பிள்ளையின் உறவினராவார். அமெரிக்க கீழைத்தேயவியல் கழகத்தின் நிரந்தர உறுப்பினராகவும், அரசவை வரலாற்றுக் கழகத்தின் (Royal Historical Society) உறுப்பினராகவும் இருந்தவர். "ராவ் சாகிப்" பட்டம் பெற்றவர். சென்னை உயர்நீதிமன்றத்தின் துபாசியாக இருந்தவர். சென்னைப் பல்கலைக்கழகத்திலும் பல பொறுப்புகளை வகித்துள்ளார்.

செங்கல்பட்டில் பிறந்து காஞ்சிபுரத்தில் பிரி சர்ச் ஆப் ஸ்காட்லாந்து மிசன் பள்ளியில் படிப்பைத் துவங்கி பின் சென்னைக் கிறித்தவக் கல்லூரியில் மெட்ரிகுலேசன், எப்.ஏ (தருக்கம்), பி.ஏ (தத்துவம்) ஆகிய படிப்புகளை முடித்தார். 'சென்னை இலக்கிய சங்க' (ராயல் ஏசியாட்டிக் சொசைட்டி) நூலகத்தின் தலைவர் பொறுப்பில் அமர்ந்து இருபதாயிரம் நூல்களுடன் புழங்கியது இவரது எழுத்தாளுமைக்கு உரமூட்டியது. சென்னைப் பல்கலைக்கழகத்தில் ஒருமுறை வட்டார மொழியான தமிழைப் பாடத்திட்டத்திலிருந்து நீக்கிவிட சிலர் முன்மொழிந்தபோது அதைக் கடுமையாக எதிர்த்து தமிழ் தொடர்ந்திட வாதிட்டு அத்தீர்மானம் நிறைவேறாது செய்திருக்கிறார்.

## எழுதியுள்ள நூல்கள்
* *Seetha and Rama: A Tale of Indian Famine* (1877)
* *Tales of Ind and Other Poems* (1896)
* *Padmini: Tale of Indian Romance* (1903)
* *Early Reminiscences of T. Ramakrishna* (1907)
* *Dive for Death* (1911)
* *Life in an Indian Village* (1911)
* *Visit to the West*

## மேற்கோள்கள்

## வெளி இணைப்புகள்
* 'ஓர் இந்திய கிராமத்தின் கதை' பற்றி எஸ். ராமகிருஷ்ணன்
* மேலுள்ள கட்டுரையின் சில தகவல்கள் பற்றிய விளக்கம்
பகுப்பு: தமிழக எழுத்தாளர்கள்
பகுப்பு:செங்கல்பட்டு மாவட்ட மக்கள்
பாஞ்சாலம்

thumb

**பாஞ்சாலம்** (Panchala)  (சமஸ்கிருதம்: पञ्चाल}},  பண்டைய வட இந்தியாவில் கங்கைச் சமவெளியில் அமைந்த பிந்தைய வேத காலமான கி மு 850 முதல் 500 முடிய இருந்த 16 மகாஜனபத நாடுகளில் ஒன்றாகும். பாஞ்சால நாடு, தற்கால தெற்கு உத்தராகண்ட் மற்றும் மேற்கு உத்தரப் பிரதேசத்தின் பகுதிகளைக் கொண்டது. பாஞ்சால நாடு தனதருகில் இருந்த குரு நாட்டுடன் நெருங்கியத்  தொடர்பு கொண்டிருந்தது. பாஞ்சால நாட்டின் தெற்கு பகுதிக்கு  *[[காம்பில்யம்]]*   நகரமும்; வடக்கு பகுதிக்கு  *அகிசத்திரா*   நகரமும் தலைநகராகங்களாக விளங்கியது.

அங்குத்தர நிக்காய எனும் பௌத்த நூல் குறிப்பிடும் பதினாறு மகா ஜனபதங்களில் ஒன்றாகும்

கி மு 322 – 185-க்கு இடைப்பட்ட பகுதியில் மகத நாட்டின் மௌரியப் பேரரசின் கீழ் சென்றது.
கி மு நான்காம் நூற்றாண்டில் குப்தப் பேரரசின் கீழ் பாஞ்சால நாடு மீண்டும் தன்னாட்சி உரிமை கொண்ட நாடாக விளங்கியது.

## புவியியல் பரப்பு
பாஞ்சால நாட்டின் பகுதியாக தற்கால உத்தராகண்ட் மாநிலப் பகுதிகள் மற்றும் உத்தரப் பிரதேச மாநிலத்தின் பரூக்காபாது மாவட்டம் மற்றும் பதாவுன் மாவட்டங்களை கொண்டிருந்தது.
பாஞ்சால நாடு, வடக்கு பாஞ்சாலம், தெற்கு பாஞ்சாலம் எனப் பிரிக்கப்பட்டிருந்தது. வடக்கு பாஞ்சால நாட்டுப் பகுதியின் தலைமையிடமாக தற்கால பரேலி மாவட்டத்தில் உள்ள இராம்நகர் எனும் சத்திராவதி அல்லது அத்ஹிசத்திராவும்; தெற்கு பாஞ்சால நாட்டுப் பகுதிக்கு தலைமையிட நகரமாக தற்கால பரூக்காபாத் மாவட்டத்தில் இருந்த **காம்பில்யம்** நகரம் விளங்கியது. புகழ் பெற்ற **கன்யாகுப்ஜம்** என்று அழைக்கப்பட்ட கன்னோசி  நகரம் பாஞ்சால நாட்டில் இருந்தது.

## பிந்தைய வேத காலத்தில் பாஞ்சால நாடு
மேற்கில் பஞ்சாப் பகுதியிலிருந்து வெளியேறி, கிழக்கில் குடியேறிய பிந்தைய வேத காலத்திய ஆரியர்களின் இரண்டாம் அரசியல் மையமாக பாஞ்சாலம் விளங்கியது.

## மகாபாரத குறிப்புகள்
மகாபாரதம் எனும் இதிகாசத்தின் மூலம் பாஞ்சால நாடு பற்றிய குறிப்புகள் அதிக அளவில் உள்ளது. பாண்டவர்கள், பாஞ்சால நாட்டு இளவரசி திரௌபதியை மணந்தது குறித்தும்; பாஞ்சால மன்னன் துருபதன், இளவரசர்கள் திருட்டத்துயும்னன், சிகண்டி குறித்து அறியப்படுகிறது. துருபதனை வென்ற துரோணரின் சீடன் அருச்சுனன் பாஞ்சால நாட்டை வென்று, பாஞ்சால நாட்டின் வடக்கு பகுதிக்கு அசுவத்தாமன் பட்டம் சூட்டப்பட்டதையும் அறிய இயலுகிறது.

### குருச்சேத்திரப் போரில்
குருச்சேத்திரப் போரில், பாஞ்சால நாட்டுப் படைகள் பாண்டவர் அணி சார்பாக நின்று கௌரவர் அணிக்கு எதிராகப் போரிட்டனர். பாண்டவப் படைகளின் தலைமைப் படைத்தலவராக திருட்டத்துயும்னன் நியமிக்கப்பட்டார். கௌரவப் படைகளின் தலைமைப் படைத்தலைவரான பீஷ்மரை, பதினைந்தாம் நாள் போரில், துருபதன் மகன் சிகண்டி வீழ்த்தினார்.பின்னர் கௌரவப்  படைகளின் தலைமைப் படைத்தலைவராக நியமிக்கப்பட்ட  துரோணரை  திருட்டத்துயும்னன் கொன்றார்.  பதினெட்டாம் நாள் போரின் இரவில், அசுவத்தாமனால், திருட்டத்துயும்னன்  முதலானவர்கள் கொல்லப்பட்டனர்.

## இதனையும் காண்க
* பரத கண்டம்
* மகாஜனபதம்
* மகாபாரதம்

## மேற்கோள்கள்

## வெளி இணைப்புகள்
*Coins of Panchala janapada
*Coins of Post-Mauryan Panchala Kingdom
*Panchal Details from IGNCA 

பகுப்பு:மகாஜனபதம்
பகுப்பு:மகாபாரதத்தில் நாடுகள்
பகுப்பு:மகாபாரத நிகழிடங்கள்
பகுப்பு:பண்டைய இந்தியா
அஸ்மகம்

**அஸ்மகம்** (Assaka) (சமஸ்கிருதம்: अश्मक), பிந்தைய வேத கால  பதினாறு மகாஜனபத நாடுகளில் ஒன்றாகும். விந்திய மலைத்தொடருக்கு தெற்கில், தென்னிந்தியாவில் அமைந்த மகாஜனபத நாடு அஸ்மகம் ஆகும்.

அஸ்மக நாடு கோதாவரி ஆற்றுக்கும், மஞ்சிரா ஆற்றுக்கும் இடைப்பட்ட, தற்கால தெலங்கானாவின் நிஜாமாபாத் மாவட்டம், அதிலாபாத் மாவட்டம் மற்றும் மகாராஷ்டிரம் மாநிலத்தின் நாந்தேட் மாவட்டம் மற்றும் யவத்மாள் மாவட்டம் ஆகிய பகுதிகளை கொண்டது.
  
பௌத்த நூலான  *மகாகோவிந்த சுத்தாந்தாவில்*   அஸ்மக நாட்டு ஆட்சியாளர் பிரம்மதத்தன், பொதாலி நகரத்தை தலைநகராகக் கொண்டு ஆட்சி செய்தார் என அறியப்படுகிறது.

மகத நாட்டின் சிசுநாகர்களின் சமகாலத்தில், அஸ்மக நாட்டை ஆண்ட 25 ஆட்சியாளர்களைக் குறித்து மச்ச புராணத்தில் (ch.272)  குறிப்பிடப்பட்டுள்ளது.

பிற்காலத்தில் அஸ்மக நாட்டினர் தெற்கில் குடியேறி தற்கால மகாராஷ்டிரா மாநிலத்தில் இராஷ்டிரகூடர் பேரரசை நிறுவினர்.

## இதனையும் காண்க
* பரத கண்டம்
* ஜனபதங்கள்

## மேற்கோள்கள்

*

## வெளி இணைப்புகள்

பகுப்பு:மகாபாரதத்தில் நாடுகள்
பகுப்பு:மகாஜனபதம்
பகுப்பு:பண்டைய இந்தியா
மாசாத்துவான்

மாசாத்துவான் கோவலனின் தந்தை. புகார் நகரில் வாழ்ந்த செல்வன். அரசன் மதிக்கும் செல்வம் படைத்தவன். தனக்கு வருவாயாகக் கிடைக்கும் செல்வத்தைப் பிறருக்குப் பயன்படும்படிச் செய்பவன். 
தன் மகன் கோவலனை பாண்டியன் கொலை செய்தான் என்பது கேட்டு வருந்தினான். சம்பந்தி மாநாய்கனும் தானும் தம்மிடம் இருந்த செல்வங்களை யெல்லாம் தானமாகக் கொடுத்துவிட்டு இருவருமாகத் துறவு பூண்டனர்.   
## மேற்கோள் குறிப்பு

பகுப்பு:சிலப்பதிகாரக் கதைமாந்தர்கள்
மத்சய நாடு

**மத்சய நாடு** அல்லது **விராட நாடு** (Matsya)  நாடு,  கி மு ஆறாம் நூற்றாண்டில் வட இந்தியாவின் இருந்த 16 மகாஜனபத நாடுகளில் ஒன்றாக விளங்கியது என *அங்குத்தர நிக்காய* எனும் பௌத்த நூல் மூலம் அறியப்படுகிறது.  **மத்ஸம்** எனும் சமஸ்கிருத மொழிச் சொல்லிற்கு  *மீன்*    எனப் பொருள்படும்.

பிந்தைய வேத கால நாடான மச்சய நாடு, தற்கால இராஜஸ்தானின் வடகிழக்கு பகுதிகளைக் கொண்டது.

இதன் மன்னர் விராடன் ஆவார். குருச்சேத்திரப் போரில் விராடனும், அவரது மகன் உத்தரனும் கலந்து கொண்டனர்.

பாலி மொழி இலக்கியங்களில் மச்சயர்கள் சூரசேன நாட்டினருடன் தொடர்புடையவர்கள் என அறிய முடிகிறது.
மேற்கு மச்சய நாட்டின் பகுதி, சம்பல் ஆற்று மலைப்பகுதிகளைப் பகுதிகளைக் கொண்டது.

## மகாபாரதத்தில்
மகாபாரத இதிகாசத்தில் (V.74.16) பாண்டவர்கள், திரௌபதியுடன் 12 ஆண்டு காடுறை வாழ்வு முடித்து, ஒரு ஆண்டு தலைமறைவு வாழ்வை,  மத்சய நாட்டுத் தலைநகரான விராட அரண்மனையில் கழித்தனர் என அறிய முடிகிறது. 

மச்சய நாட்டின்  *உபப்பிலாவிய வனம்*  சிறப்பாக கருதப்படுகிறது. மகாபாரத்தின் உத்தியோகப் பர்வத்தில், உபப்பிலாவிய வனத்தில்  பாண்டவர்கள், கிருஷ்ணர், துருபதன், மத்சய நாட்டு மன்னன் விராடன் ஆகியோர் குருச்சேத்திரப் போர் குறித்து ஆலோசித்தனர்.

## இதனையும் காண்க
*மகாஜனபதம்
*ஜனபதங்கள்
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:மகாபாரத நிகழிடங்கள்
இந்திய அரசின் ஹஜ் மானியம்

**ஹஜ் மானியம்** என்பது இந்திய அரசால் இந்திய முஸ்லீம் ஹஜ் யாத்ரீகர்களுக்கு கொடுக்கப்படும் மானியம் ஆகும்.இந்த திட்டம் பிரித்தானிய காலனித்துவ காலத்தில் தோன்றியது.சுதந்திரத்திற்கு பின் நேரு அவர்களின் இந்திய அரசு ஹஜ் திட்டம்-1959 சட்டத்தின் மூலம் முறைப்படுத்தப்பட்டது.

இந்திய அரசின் ஹஜ் மானியம் மற்றும்  நிதியுதவி ஏற்பாடுகள் சவுதி அரேபியா, சிரியா, ஈராக் , ஈரான், மற்றும் ஜோர்டான் ஆகிய நாடுகளுக்கு  இந்திய முஸ்லீம் யாத்ரகர்களுக்கு மத காரணங்களுக்கான பயணத்திற்காக  பயன்படுத்தப்படும்.
## சலுகை
1973 ஆம் ஆண்டிலிருந்து , இந்திய ஹஜ் குழு மூலம் விண்ணப்பிக்கும் யாத்ரீகர்களுக்கு ஏர் இந்தியா விமான நிறுவனம் மூலம் சலுகை கட்டணம் வழங்கப்படுகிறது.

கி.பி.2000 ஆம் ஆண்டு முதல் , 1,50,000 முஸ்லிம்கள் மானியம் பயன்படுத்தினர். பின்னர் அளவு குறைக்கப்பட்டு கி.பி.2008 ம் ஆண்டு முதல் , 1,20,000 இந்திய முஸ்லீம்கள்  ஒவ்வொரு ஆண்டும் மானியம் பயன்படுத்துகின்றனர்.

## மானிய பயன்பாடு
ஹஜ் மானியம் புறப்படும் விமான நிலைய கட்டணம்,முஸ்லீம் யாத்ரீகர்களின் உணவு , மருத்துவ சிகிச்சை மற்றும் உறைவிடம் அடைய கட்டணம் ஆகியவை அடங்கும்.இவை அனைத்தும் இந்தியஇந்திய அரசு வழங்குகிறது.

## மேற்கோள்கள்

பகுப்பு:ஹஜ்
பகுப்பு:இந்திய அரசுத் திட்டங்கள்
வஜ்ஜி நாடு

**வஜ்ஜி அல்லது விரிஜ்ஜி நாடு** (Vajji  or  Vrijji) பண்டைய வட இந்தியாவின் 16 மகாஜனபத நாடுகளில் ஒன்றாகும். வஜ்ஜி நாட்டின் தலைநகராக  வைசாலி நகரம் விளங்கியது. மகாவீரர் மற்றும் கௌதம புத்தர் தங்கள் வாழ்வில் பல முறை வைசாலி நகரத்திற்கு வருகை தந்தனர். வைசாலி நகரத்தில் அசோகரின் தூண் உள்ளது.
 
பௌத்த சமயத்தின் அங்குத்தர நிகாயம் மற்றும் சமணய சமயத்தின் பகவதி சூத்திர நூல்களில், வட இந்தியாவில் இருந்த 16 மகாஜனபத நாடுகளில் ஒன்றாக **வஜ்ஜி நாடு** அல்லது விரிஜ்ஜி நாடு குறித்து விளக்கப்பட்டுள்ளது. விரிஜ்ஜி குலத்தினர் இநாட்டை ஆண்டதால் இந்நாட்டிற்கு வஜ்ஜி அல்லது விருஜ்ஜி நாடு என அழைக்கப்பட்டது. இது ஒரு குடியரசு நாடாக விளங்கியது. வஜ்ஜி குலத்தவர்கள் குறித்து பாணினி, சாணக்கியர், யுவான் சுவாங் ஆகியோர் தமது நூல்களில் குறித்துள்ளனர்.

## புவியியல்

தற்கால பிகார்-நேபாளம் எல்லையில் இருந்த வஜ்ஜி நாடு, மல்ல நாட்டிற்கு கிழக்கிலும்; அங்க நாட்டிற்கு வட மேற்கிலும் அமைந்திருந்தது. வஜ்ஜி நாட்டிற்கு மேற்கே நேபாள நாட்டின் கண்டகி ஆறும், கிழக்கில் கோசி ஆறும், மகாநந்த ஆறும் பாய்ந்து கொண்டிருந்தது. வஜ்ஜி நாட்டின் தலைநகராக வைசாலி விளங்கியது.

## வஜ்ஜி குலத்தவர்கள்
வஜ்ஜி நாட்டை எட்டு அரச குலத்தினர் ஆண்டனர். அவர்களில் சிறப்பு மிக்க நான்கு குலங்கள் வஜ்ஜிகள், லிச்சாவிகள், விதேகர்கள், ஜனத்திரிகர்கள் ஆவர். மற்ற  நான்கு குல அரசரகள் குறித்த குறிப்புகள் கிடைக்கவில்லை. 
லிச்சாவி குல மன்னர் மனுதேவன், நாட்டிய மங்கை அம்பாபாலியை அடைய நினைத்தான்.
 வஜ்ஜி மற்றும்  லிச்சாவி குலத்தவர்கள் மகாவீரர் மற்றும் புத்தரை பின்பற்றுபவர்களாக இருந்தனர்.

## இதனையும் காண்க
* வைசாலி
* மகாஜனபதம்
* ஜனபதங்கள்

## மேற்கோள்கள்

பகுப்பு:மகாஜனபதம்
பகுப்பு:பீகார் வரலாறு
பகுப்பு:பண்டைய இந்தியா
சதாரா மாவட்டம்

**சதாரா மாவட்டம்** (*Shahdara*), வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் தலைமையிடம் நந்து நகரி ஆகும்.

ஒன்பது மாவட்டங்களாக இருந்த தில்லி மாநிலத்தில் மேலும் *சதாரா மாவட்டம்* மற்றும் தென்கிழக்கு தில்லி மாவட்டம் என இரண்டு புதிய மாவட்டங்கள் துவக்கப்பட்டது. 

யமுனை ஆற்றாங்கரையில் அமைந்த  இம்மாவட்ட நிர்வாகத் தலைமையிட நகரம் **சதாரா** ஆகும்.

## மாவட்ட நிர்வாகம்
சதாரா மாவட்டம் சதாரா, சீமாபுரி மற்றும் விவேக் நகர் என மூன்று வருவாய் வட்டங்களைக் கொண்டது.
### சீமாபுரி வட்டம்
# ஜாகர் புரி 
# சாகர் பூர்
# மண்டவாலி  
# மது விகார் 

### சதாரா வட்டம்
# கீதா காலணி	
# கிருஷ்ணா நகர்
# காந்தி நகர் 

### விவேக் நகர் வட்டம்
# பாண்டவ் நகர் 
# மயூர் விகார் பேஸ்-1
# கல்யாண் புரி 
# காஜிப்பூர்
# அசோக் நகர்

## மேற்கோள்கள்


## வெளி இணைப்புகள்
* சதாரா மாவட்ட இணையதளம் 

பகுப்பு:தில்லி மாவட்டங்கள்
சித்திரதுர்க நாயக்கர்கள்

**சித்திரதுர்க நாயக்கர்கள்** (Nayakas of Chitradurga) (கி பி 1588–1779 ) துவக்கத்தில் விசயநகரப் பேரரசிலும், போசாளப் பேரரசிலும் படையணித் தலைவர்களாக பணிபுரிந்தவர்கள்.

விசயநகரப் பேரரசின் வீழ்ச்சிக்குப் பின்னர் சித்திரதுர்கம் நகரை தலைநகராகக் கொண்டு  கர்நாடகத்தின் கிழக்கு பகுதிகளை ஆட்சி புரிந்தவர்கள். 

பின்னர் மைசூர் அரசு, முகலாயப் பேரரசு மற்றும் மராத்தியப் பேரரசுக்களுக்கு அடங்கி கப்பம் செலுத்தும் சிற்றரசர்களாக சித்திரதுர்கம் நாட்டை ஆண்டனர். திம்மன்ன நாயக்கர் என்பவரால் சித்திரதுர்க நாயக்க அரசு நிறுவப்பட்டது. 

சித்திரதுர்க்கத்தின் ஐந்தாம் மதகாரி நாயக்கர் (1758–1779), மைசூரின் ஐதர் அலியால் வெல்லப்பட்டதால், சித்திரதுர்க நாடு மைசூர் அரசுடன் இணைக்கப்பட்டது. 

## சித்ரதுர்க நாயக்கர்கள்
# திம்மன்ன நாயக்கர்  (?–1588) 
# ஒப்பன்ன நாயக்கர் I (1588 -1602) 
# கஸ்தூரி ரங்கப்ப நாயக்கர் I  (1602–1652)
# மதகாரி நாயக்கர்  II (1652–1674) 
# ஒப்பன்ன நாயக்கர் II (1674–1675) 
# சூர கந்த நாயக்கர் (1675–1676)  
# சிக்கன்ன நாயக்கர் (1676–1686) 
# மதகரி நாயக்கர் III (1686–1688)  
# தொன்னே ரங்கப்ப நாயக்கர் (1688–1689) 
# பிலிச்சோடு பரமப்பா நாயக்கர்  (1689–1721)  
# மதகாரி நாயக்கர் IV  (1721–1748) 
# கஸ்தூரி நாயக்கர் II (1748–1758)
# மதகாரி நாயக்கர் V (1758–1779)
## இதனையும் காண்க
* விஜயநகரப் பேரரசு

## மேற்கோள்கள்


*History of Nayakas of Chitradurga, Barry Lewis, Dept of Anthropology, University of Illinois 
*Dr. Suryanath U. Kamath, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002)

பகுப்பு:இந்திய அரச மரபுகள்
பகுப்பு:கர்நாடக வரலாறு
பகுப்பு:சித்ரதுர்கா மாவட்டம்
வடமேற்கு தில்லி மாவட்டம்

**வடமேற்கு தில்லி மாவட்டம்** (North West Delhi) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். ஒன்பது மாவட்டங்களாக இருந்த தில்லி மாநிலத்தில் செப்டம்பர் 2012-இல் மேலும் இரண்டு புதிய மாவட்டங்கள் துவக்கப்பட்டது) இம்மாவட்டத்தின் ந் நிர்வாகத் தலைமையிடம் கஞ்சவாலா ஆகும்.

## அமைவிடம்
வடமேற்கு தில்லி மாவட்டத்தின் வடக்கில் அரியானாவின் சோனிபத் நகரம், வடகிழக்கில் உத்தரப் பிரதேசத்தின் பாக்பத் மாவட்டம், 
தென்கிழக்கில் வடக்கு தில்லி மாவட்டம், தெற்கில் மேற்கு தில்லி மாவட்டம், மேற்கில் அரியானாவின் சஜ்ஜர் மாவட்டம் எல்லைகளாக கொண்டுள்ளது.

## மாவட்ட நிர்வாகம்
வடமேற்கு தில்லி மாவட்டம் சரசுவதிவிகார், ரோகிணி, மற்றும்  என கஞ்சன்வாலா என மூன்று வருவாய் வட்டங்களாக பிரிக்கப்பட்டுள்ளது. மேலும் இம்மாவட்டம் முப்பது கிராமங்களையும் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி வடமேற்கு தில்லி மாவட்டத்தின் மொத்த மக்கள் தொகை 3,656,539  ஆக உள்ளது. நகரங்களில் 94.15% மக்களும்; கிராமங்களில் 5.85% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி   விகிதம் 27.81%  ஆக உயர்ந்துள்ளது. மக்கள் தொகையில் 1,960,922 ஆண்களும்;  1,695,617 பெண்களும் உள்ளனர். ஆயிரம் ஆண்களுக்கு 865  பெண்கள் என்ற விகிதத்தில் பாலின விகிதம் உள்ளது. 443  சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 8,254  மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  84.45 % ஆகவும், ஆண்களின் படிப்பறிவு 89.66 % ஆகவும், பெண்களின் படிப்பறிவு 78.41 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 449,894  ஆக உள்ளது. 

### சமயம்
வடமேற்கு தில்லி மாவட்டத்தில் இந்து சமயத்தவரின் மக்கள் தொகை 3,211,042 (87.82 %)  ஆகவும்;     இசுலாமிய சமய  மக்கள் தொகை  291,330 (7.97 %)  ஆகவும்;   சீக்கிய சமய மக்கள் தொகை 92,129  (2.52 %) ஆகவும்;  சமண சமய மக்கள் தொகை 43,460 (1.19 %) ஆகவும்;  கிறித்தவ மக்கள் தொகை 14,100   (0.39 %) ஆகவும்;   பௌத்த சமய  மக்கள் தொகை 2,281  (0.06 %) ஆக உள்ளது.

### மொழிகள்
தேசிய தலைநகர் வலயத்யத்தின் ஆட்சி மொழிகளான  இந்தி மற்றும் ஆங்கிலத்துடன், பஞ்சாபி, உருது, தமிழ்  மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.
 
## மேற்கோள்கள்
  

## வெளி இணைப்புகள்
* வடமேற்கு தில்லியின் மாவட்ட இணையதளம் 
* Detailed Map of North West Delhi District
*http://www.onefivenine.com/india/villag/North-West-Delhi] List of places in North-West-Delhi

பகுப்பு:தில்லி மாவட்டங்கள்
பகுப்பு:வடமேற்கு தில்லி மாவட்டம்
பெரும் புகைமலை

**பெரும் புகைமலை** (*Great Smoky Mountains*) தென்கிழக்கு ஐக்கிய அமெரிக்காவின்  டென்னிசி–வட கரொலைனா எல்லையில் அமைந்துள்ள மலைத் தொடர் ஆகும். இவை ஆப்பலேச்சிய மலைத்தொடரின் உட்பிரிவாகும்.  இந்த மலைத் தொடர் சில நேரங்களில் **புகை மலை** என்றும் பரவலாக **இசுமோக்கீசு** என்றும் குறிப்பிடப்படுகின்றது.  இங்கு பெரும் புகைமலை தேசியப் பூங்கா அமைந்துள்ளது. இந்தப் பூங்கா 1934இல் நிறுவப்பட்டது. ஆண்டுக்கு 9 மில்லியன் வருகையாளர்களைக் கவரும் இந்தப் பூங்கா ஐக்கிய அமெரிக்காவில் மிகவும் பார்க்கப்படும் பூங்காவாக  விளங்குகின்றது.

இம்மலைத்தொடர்  பன்னாட்டு உயிர்க்கோளக் காப்பகத்தின் அங்கமாகும்.  இங்கு  பரப்பில் தொன்மையான காடுகள் உள்ளன; மிசிசிப்பி ஆற்றுக்கு கிழக்கில் இத்தகைய பெரும்பரப்பிலுள்ள தொன்மைக் காடாக விளங்குகின்றது. அப்பலேச்சிய மலைத் தொடரின் இரு மலைத்தொடரிடை பள்ளத்தாக்கில், இம்மலைத் தொடரின் குறைந்த உயரங்களில் உள்ள வன்மரக் காடுகள் வட அமெரிக்காவில்  மிகப்பெரிய பல்வகைமை சூழல்தொகுதிகளாகும்.  அதேபோல இம்மலைத்தொடரின் உயர்ந்த பகுதிகளில் காணப்படும் ஊசியிலை வகைக் காடுகளும் இங்குதான் பெருமளவில் உள்ளன.   கிழக்கு ஐக்கிய அமெரிக்காவின் பெரும்பான்மையான கருங்கரடிகள் இங்குள்ளன;  அயனமண்டலத்தை அடுத்து பல்வகையான  சாலமாண்டர் இனங்களையும் இங்கு காணலாம்.

பெரும் புகைமலையை  ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களமாக அறிவித்துள்ளது.  ஐக்கிய அமெரிக்க  தேசியப் பூங்காத் துறை இங்கு வாழ்ந்திருந்த ஆப்பலேச்சிய இனங்களின் 78 கட்டமைப்புக்களை பராமரித்து வருகின்றது.  

இந்த மலைத்தொடரின் மீது எப்போதும் காணப்படும் இயற்கையான  மூடுபனியாலும் தொலைவிலிருந்து காண்கையில் புகை எழும்புவது போலிருப்பதாலும் இதனை புகை போன்ற  எனப் பொருள்பட "இசுமோக்கி" என ஆங்கிலத்தில்  அழைக்கலாயினர். இந்த மூடுபனி  தாவரங்கள் வெளியிடும் ஆவியாகும் கரிமச் சேர்வை வேதிப் பொருட்களின் மீயுயர் ஆவி அழுத்தத்தால்  ஏற்படுகின்றது. 
## மேற்சான்றுகள்

## வெளி இணைப்புகள்

*
*Great Smoky Mountains Association &mdash; official nonprofit partner of the park, maps, guides, photos, and videos
*National Weather Service Southern Appalachian Precipitation study
*Great Smoky Mountains Institute at Tremont
*Cornell University study on invasive balsam woolly adelgid control
*Geologic Map of the Great Smoky Mountains National Park Region, Tennessee and North Carolina ஐக்கிய அமெரிக்க நில அளவாய்வுத் துறை
*History and maps
*The Great Smoky Mountains Regional Project &mdash; a collection of documents and early photographs regarding the Great Smokies and surrounding communities
*Southern Appalachian English: Transcripts &mdash; sound file samples of interviews of long-time residents of the Great Smokies conducted in 1939

பகுப்பு:அமெரிக்க மலைத்தொடர்கள்
பகுப்பு:ஐக்கிய அமெரிக்க புவியியல்
தெற்கு தில்லி மாவட்டம்

**தெற்கு தில்லி மாவட்டம்** (*South Delhi*)  வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் நிர்வாகத் தலைமையிடம் சாகேத் நகர்புறம்  ஆகும். 

ஒன்பது மாவட்டங்களாக இருந்த தில்லி மாநிலத்தில், 11 செப்டம்பர் 2012 அன்று  சதாரா மாவட்டம் மற்றும் தென்கிழக்கு தில்லி மாவட்டம் என இரண்டு புதிய மாவட்டங்கள் துவக்கப்பட்டது. 

## அமைவிடம்
தெற்கு தில்லி மாவட்டத்தின் கிழக்கில் யமுனை ஆறு, வடக்கில் புதுதில்லி, தென்கிழக்கில் அரியானாவின் பரிதாபாத் மாவட்டம், தென்மேற்கில் அரியானாவின் குர்கான் மாவட்டம், மேற்கில் தென்மேற்கு தில்லி மாவட்டம்  எல்லைகளாக உள்ளது. 

## மாவட்ட நிர்வாகம்
தெற்கு தில்லி மாவட்டம் சாகேத், ஹவுஸ்காஸ் மற்றும் மெஹ்ரௌலி என மூன்று வருவாய் வட்டங்களைக் கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,731,929 ஆக உள்ளது. நகரத்தில் 99.55% மக்களும்; கிராமங்களில் 0.45% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி   விகிதம் 20.51%  ஆக உயர்ந்துள்ளது. மக்கள் தொகையில் 1,467,428 ஆண்களும்;  1,264,501 பெண்களும் உள்ளனர். ஆயிரம் ஆண்களுக்கு 862  பெண்கள் என்ற விகிதத்தில் பாலின விகிதம் உள்ளது. 247  சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்  11,060 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  86.57 % ஆகவும், ஆண்களின் படிப்பறிவு 91.73 % ஆகவும், பெண்களின் படிப்பறிவு 80.55 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 331,043  ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 2,155,759  (78.91 %)  ஆகவும்;     இசுலாமிய சமய  மக்கள் தொகை  445,914   (16.32 %)  ஆகவும்;   சீக்கிய சமய மக்கள் தொகை 69,520  (2.54 %) ஆகவும்;  சமண சமய மக்கள் தொகை  () ஆகவும்;  கிறித்தவ மக்கள் தொகை 41,880  (1.53 %) ஆகவும்;   பௌத்த சமய  மக்கள் தொகை  3,862  (0.14 %) ஆகவும் உள்ளது.

### மொழிகள்
தேசிய தலைநகர் வலயத்தின் ஆட்சி மொழிகளான  இந்தி மற்றும் ஆங்கிலத்துடன், பஞ்சாபி, உருது, தமிழ்  மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.

## வணிகத் தலங்கள்
# சரோஜினி நகர் மார்க்கெட்
# லஜ்பத் நகர் மார்க்கெட்
# கோட்லா முபாரக்பூர் மார்க்கெட்

## மருத்துவம் & தொழில் நுட்ப நிறுவனங்கள்
# இந்திய தொழில்நுட்பக் கழகம் தில்லி
# அனைத்திந்திய மருத்துவ அறிவியல் கழகம், தில்லி
# ஜாமியா மில்லியா மத்தியப்  பல்கலைக்கழகம்

## மேற்கோள்கள்

## வெளி இணைப்புகள்
*  தெற்கு தில்லி மாவட்ட இணையதளம் 
*http://www.onefivenine.com/india/villag/South-Delhi Information about South-Delhi
*http://southdelhineurologist.in/southdelhi.html Information on south delhi

பகுப்பு:தில்லி மாவட்டங்கள்
பகுப்பு:தில்லி
பகுப்பு:தெற்கு தில்லி மாவட்டம்
கரைசேர் தீவு

**கரைசேர் தீவு** ( *Landfall Island* ) என்பது இந்தியாவின் ஒன்றியப் பகுதியான  அந்தமான் நிக்கோபர் தீவுகளுக்கு வெகு வடக்கில் உள்ள ஒரு தீவு ஆகும். இத்தீவு மியான்மருக்கு தெற்கே அமைந்த கோக்கோ தீவுகளுக்கு தெற்கே  57 கிலோ மீட்ட தொலைவில் உள்ளது.  இத்தீவு *அகா சரி பழங்குடி*களின் தாயகமாக உள்ளது. தலைநகரான போர்ட் பிளேரை இணைக்கும் படகு வசதி உள்ளது.இத்தீவு போர்ட்பிளேயருக்கு வடக்கே 228 கிலோ மீட்டர் தொலைவில் உள்ளது.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
தென்மேற்கு தில்லி மாவட்டம்

**தென்மேற்கு தில்லி மாவட்டம்** (South West Delhi)  வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் நிர்வாகத் தலைமையிட நகரம் **[[கபஸ் ஹேரா]]**  ஆகும்.

ஒன்பது மாவட்டங்களாக இருந்த தில்லி மாநிலத்தில் 11 செப்டம்பர் 2012 அன்று புதிதாக சதாரா மாவட்டம் மற்றும் தென்கிழக்கு தில்லி மாவட்டம்  என இரண்டு புதிய மாவட்டங்கள் துவக்கப்பட்டது. 

## அமைவிடம்
தென்மேற்கு தில்லி மாவட்டத்தின் வடக்கில் மேற்கு தில்லி மாவட்டம்,
வடகிழக்கில் மத்திய தில்லி மாவட்டம், கிழக்கில் புது தில்லி மாவட்டம்,  
தென்கிழக்கில் தெற்கு தில்லி மாவட்டம், மேற்கில் அரியானாவின் சஜ்ஜர் மாவட்டம், தெற்கில் அரியானாவின் குர்கான் மாவட்டம் எல்லைகளாக உள்ளது.

## மாவட்ட நிர்வாகம்
தென்மேற்கு தில்லி மாவட்டம் துவாரகா, நஜப்காட் மற்றும் கபாஸ் ஹேரா 
என மூன்று வருவாய் வட்டங்களைக் கொண்டது. 

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,292,958 ஆக உள்ளது. நகரங்களில் 93.73% மக்களும்; கிராமங்களில் 6.27% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி   விகிதம் 30.65% ஆக உயர்ந்துள்ளது. மக்கள் தொகையில் 1,246,046 ஆண்களும்;  1,046,912 பெண்களும் உள்ளனர். ஆயிரம் ஆண்களுக்கு 840 பெண்கள் என்ற விகிதத்தில் பாலின விகிதம் உள்ளது. 421 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 5,446  மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  88.28% ஆகவும், ஆண்களின் படிப்பறிவு 93.14% ஆகவும், பெண்களின் படிப்பறிவு 82.50% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 267,989 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 2,102,743 (91.70 %)  ஆகவும்;     இசுலாமிய சமய  மக்கள் தொகை 112,691  (4.91 %)  ஆகவும்;   சீக்கிய சமய மக்கள் தொகை 31,692  (1.38 %) ஆகவும்;  சமண சமய மக்கள் தொகை  () ஆகவும்;  கிறித்தவ மக்கள் தொகை 31,226  (1.36 %) ஆகவும்;   பௌத்த சமய  மக்கள் தொகை  9,215  (0.40 %) ஆகவும் உள்ளது.

### மொழிகள்
தேசிய தலைநகர் வலயத்யத்தின் ஆட்சி மொழிகளான  இந்தி மற்றும் ஆங்கிலத்துடன், பஞ்சாபி, உருது, தமிழ்  மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.

## மேற்கோள்கள்
    

## வெளி இணைப்புகள்
* தென்மேற்கு தில்லி மாவட்ட இணையதளம் 
* தெற்கு தில்லியில் பார்க்க வேண்டிய இடங்கள்

பகுப்பு:தில்லி மாவட்டங்கள்
பகுப்பு:தென்மேற்கு தில்லி மாவட்டம்
பகுப்பு:தில்லி
மேற்கு தில்லி மாவட்டம்

**மேற்கு தில்லி மாவட்டம்** (*West Delhi*) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் நிர்வாகத் தலைமையிட நகரம் **[[ரஜௌரி கார்டன்]]**  ஆகும்.

ஒன்பது மாவட்டங்களாக இருந்த தில்லி மாநிலத்தில் 11 செப்டம்பர் 2012 அன்று புதிதாக சதாரா மாவட்டம் மற்றும் தென்கிழக்கு தில்லி மாவட்டம்  என இரண்டு புதிய மாவட்டங்கள் துவக்கப்பட்டது.

## அமைவிடம்
மேற்கு தில்லி மாவட்டத்தின் வடகிழக்கில் வடக்கு தில்லி மாவட்டம், கிழக்கில் மத்திய தில்லி மாவட்டம், தெற்கில் தென்மேற்கு தில்லி மாவட்டம், வடக்கில் வடமேற்கு தில்லி மாவட்டம், மேற்கில் அரியானாவின் சஜ்ஜர் மாவட்டம் எல்லைகளாக உள்ளது.

## மாவட்ட நிர்வாகம்
மேற்கு தில்லி மாவட்டம் பட்டேல் நகர், பஞ்சாபி பாக் மற்றும் ரஜௌரி கார்டன் என மூன்று வருவாய் வட்டங்களைக் கொண்டுள்ளது. மேலும் 31 கிராமங்களையும் கொண்டுள்ளது.

## முக்கியப் பகுதிகள்
# ஜனக்புரி
# திலக் நகர்

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,543,243 ஆக உள்ளது. நகரங்களில் 99.75% மக்களும்; கிராமங்களில் 0.25% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி   விகிதம் 19.46% ஆக உயர்ந்துள்ளது. மக்கள் தொகையில் 1,356,240 ஆண்களும்;  1,187,003 பெண்களும் உள்ளனர். ஆயிரம் ஆண்களுக்கு 875 பெண்கள் என்ற விகிதத்தில் பாலின விகிதம் உள்ளது. 130 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 19,563 மக்கள் வீதம் வாழ்கின்றனர். இம்மாவட்டத்தின் சராசரி  படிப்பறிவு  86.98% ஆகவும், ஆண்களின் படிப்பறிவு 91.00% ஆகவும், பெண்களின் படிப்பறிவு 82.39% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 288,421 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 2,087,294 (82.07 %)  ஆகவும்;     இசுலாமிய சமய  மக்கள் தொகை 149,807  (5.89 %)  ஆகவும்;   சீக்கிய சமய மக்கள் தொகை 271,752  (10.69 %) ஆகவும்;  சமண சமய மக்கள் தொகை 11,322 (0.45 %) ஆகவும்;  கிறித்தவ மக்கள் தொகை 18,337  (0.72 %) ஆகவும்;   பௌத்த சமய  மக்கள் தொகை 1,993  (0.08 %) ஆகவும் உள்ளது.

### மொழிகள்
தேசிய தலைநகர் வலயத்யத்தின் ஆட்சி மொழிகளான  இந்தி மற்றும் ஆங்கிலத்துடன், பஞ்சாபி, உருது, தமிழ்  மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.
 
## மேற்கோள்கள்
  

## வெளி இணைப்புகள்
* மேற்கு தில்லி மாவட்ட இணையதளம்
* மேற்கு தில்லி மாவட்ட வரைபடம் 

பகுப்பு:தில்லி
பகுப்பு:தில்லி மாவட்டங்கள்
பகுப்பு:மேற்கு தில்லி மாவட்டம்
சிறிய நிக்கோபார்

**சிறிய நிக்கோபார்** ( **Little Nicobar** நிக்கோபாரி: *Ong*) என்பது இந்திய ஒன்றிய பகுதியான  நிக்கோபார் தீவுகளைச் சேர்ந்த ஒரு தீவாகும். இதன் பரப்பளவு 157&nbsp;கி.மீ² ஆகும். தீவின் உயரமான பகுதி தீவின் மையத்தில் உள்ள 413 மீட்டர் கொண்ட உயரமான முகடு ஆகும். இதன் கரையை ஒட்டி சில சிறிய தீவுகள் காணப்படுகின்றன. அவை, மென்சால், புலோமிலோ, டிரிஸ்/அல்பட்டி, டிராக்/மபுயா, மிரோயி போன்றவை ஆகும். சிறிய நிக்கோபார் தீவிலிருந்து வடக்கில் 70 கி.மீ தொலைவில் கட்சல் தீவு உள்ளது.

2004 இந்தியப் பெருங்கடல் நிலநடுக்க ஆழிப்பேரலையின்போது இத்தீவு கடுமையாக பாதிக்கப்பட்டது.
## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
தென்கிழக்கு தில்லி மாவட்டம்

**தென்கிழக்கு தில்லி மாவட்டம்** (*South east Delhi*) வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும்.
 இதன் நிர்வாகத் தலைமையிட நகரம் **[[டிபென்ஸ் காலனி]]**  ஆகும்.  இம்மாவட்டம் 11 செப்டம்பர் 2012 அன்று புதிதாக துவக்கப்பட்டது.

## வரலாறு
ஒன்பது மாவட்டங்களாக இருந்த தில்லி மாநிலத்தில் 11 செப்டம்பர் 2012 அன்று புதிதாக தென்கிழக்கு தில்லி மாவட்டம் மற்றும்  சதாரா மாவட்டம்   என இரண்டு புதிய மாவட்டங்கள் துவக்கப்பட்டது. 

## அமைவிடம்
தென்கிழக்கு தில்லி மாவட்டத்தின் வடக்கில் புது தில்லி மாவட்டம், கிழக்கில் உத்தரப் பிரதேசம்,  மேற்கில்  தெற்கு தில்லி மாவட்டம்,  தெற்கில் அரியானா மாநிலம் எல்லைகளாக உள்ளது. 

## மாவட்ட நிர்வாகம்
தென்கிழக்கு தில்லி மாவட்டம் டிபன்ஸ் காலணி, கல்காஜி மற்றும் சரிதா விகார் என மூன்று வருவாய் வட்டங்களைக் கொண்டது. 

## முக்கிய குடியிருப்பு பகுதிகள்
### டிபன்ஸ் காலணி வருவாய் வட்டம்
# நியு பிரண்ட்ஸ் காலணி
# லஜ்பத் நகர் 
# லோடி காலணி 
# நிஜாமுத்தீன் 
# டிபன்ஸ் காலணி 
# சன்லைட் காலணி 
# அமர் காலணி 
# ஜாமியா நகர்  

### கல்காஜி வருவாய் வட்டம்
# சங்கம் விகார் 
# கோவிந்த் புரி 
# ஒக்லா தொழிற்பேட்டை
# கல்காஜி
# புல் பேஹ்லத்பூர் 
# சித்தரஞ்சன் தாஸ் பார்க் 

### சரிதா விகார் வருவாய் வட்டம்
# சரிதா விகார் 
# ஜெயித்பூர் 
# பதர்பூர்

## மேற்கோள்கள்
    

## வெளி இணைப்புகள்
*தென்கிழக்கு தில்லி மாவட்டத்தின் இணையதளம் 
* தென்கிழக்கு தில்லி மாவட்ட வரைபடம் 

பகுப்பு:தில்லி மாவட்டங்கள்
பகுப்பு:தென்கிழக்கு தில்லி மாவட்டம்
அலோக்சிபிரின்

**அலோக்சிபிரின்** (*Aloxiprin*) என்பது C18H15O9 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் அலுமினியம் அசிட்டைல்சாலிசிலேட்டு என்றும் அழைக்கப்படுகிறது. தசைக்கூட்டு மற்றும் இணைப்புக் கோளாறுகளுடன்  தொடர்புடைய வலி மற்றும் வீக்கம் முதலான நோய்களுக்கான சிகிச்சையில் ஒரு மருந்தாக இச்சேர்மம் பயன்படுகிறது. மேலும், இதன் பண்புகள், வீக்க எதிர்ப்பு மருந்து, காய்ச்சலடக்கும் மருந்து மற்றும் வலி நிவாரணி என பலவாறாகவும் பயன்படுத்தப்படுகிறது.  அலுமினியம் ஐதராக்சைடு மற்றும் ஆசுபிரின் சேர்ந்து இச்சேர்மத்தை உருவாக்குகின்றன. 

## மாற்றுப் பெயர்களும் இணைவுகளும்

* பலபிரின் ஃபோர்ட் 
* ஆசுகிட் – ஆசுபிரின், அலோக்சிபிரின் மற்றும் காஃவீன் ஆகியன கலந்துள்ள ஒரு தூள்  

## முரண்காட்டிகள்

*சாலிசிலேட்டு ஒவ்வாமை உடையோர்.
*இரைப்பை புண்களுடையோர்.
*கல்லீரல் அல்லது சிறுநீரக பாதிப்புடையோர்.
*மூன்றுமாத கர்ப்பிணி பெண்கள்.
*தாய்ப்பால் கொடுக்கும் பெண்கள்.
*மற்ற சாலிசிலேட்டுகள் பயன்படுத்துவோர்
*அழற்சிக்கு எதிரான இயக்க ஊக்கிகள் இல்லாத மருந்துகள்

## மேற்கோள்கள்

## புற இணைப்புகள்

*CTD's Aloxiprin page from the Comparative Toxicogenomics Database

பகுப்பு:அலுமினியம் சேர்மங்கள்
பகுப்பு:அசிட்டேட்டு எசுத்தர்கள்
பாசுடன் பொதுப் பூங்கா

**பாசுடன் பொதுப் பூங்கா**, அல்லது பரவலாக **பொதுப் பூங்கா**, மாசச்சூசெட்சின்  பாசுடன் நகரின் மையப்பகுதியில் அமைந்துள்ள பெரிய பூங்கா ஆகும். இது  பாசுடன் காமனை அடுத்துள்ளது.
## வரலாறு
1837இல் இந்தப் பொதுப் பூங்கா முன்னெடுக்கப்பட்டது. ஈகையாளர் ஓரேசு கிரே என்பார் இங்கிருந்த நிலத்தை ஐக்கிய அமெரிக்காவின் முதல் பொது தாவரவியல் பூங்கா அமைக்கப் பயன்படுத்த விண்ணப்பித்தார்.  இந்த நிலத்தை விற்க பாசுடன் நகர மன்றம் எடுத்த முயற்சிகளை கிரே அரசியல் இயக்கங்கள் மூலம் போராடி இறுதியில் 1856இல் வெற்றி பெற்றார். இந்த நிலத்தை தாவரவியல் பூங்காவாகப் பயன்படுத்த ஏப்ரல் 26, 1856இல் மன்றதில் கொண்டுவரப்பட்ட சட்டம் 99 பேர் எதிர்வாக்களித்தும் நிறைவேற்றப்பட்டது.  

அக்டோபர் 1859இல் ஆல்டர்மேன் கிரேன் இதற்கான வடிவமைப்பிற்கு ஒப்புதல் பெற்றார். அந்தாண்டு ஏரி கட்டமைக்கப்பட்டது; சுற்றிலும் தேனிரும்பு வேலி 1862 கட்டப்பட்டது. தற்போது ஏரியின் வடக்குப் பகுதியில் காணப்படும் தீவு துவக்கத்தில் தீபகற்பமாக இருந்தது.  இந்தவிடம் காதலர்களுக்கு மிகவும் உகந்த இடமாக இருந்ததை விரும்பாத வனவியலாளர் ஜான் கால்வின், நிலத்துடன் இருந்த இணைப்பைத் துண்டித்துத் தீவாக்கினார்.

 பரப்புள்ள உவர்ச் சதுப்பு நிலத்தில், ஜார்ஜ் எப். மீகெம்  நிலக்காட்சியை வடிவமைத்தார். தடங்களையும் பூப்படுகைகளையும் நகரப் பொறியாளர் ஜேம்சு இசுலேடும் ஜான் கால்வினும் அமைத்தனர். பல நீரூற்றுகளும் சிலைகளும் கொண்ட திட்டம் உருவாக்கப்பட்டது. இங்கு நிறுவப்பட்ட முதல் சிலை எட்வர்டு எவரெட்டினுடையதாகும்; பூங்காவின் வட பகுதியில் வில்லியம் வெட்மோர் இசுடோரி என்பார் நவம்பர் 1867இல் இதனை அமைத்தார். தாமசு பால் வடிவமைத்த சியார்ச் வாசிங்டன் சிலை பூங்காவின் மேற்குப் பகுதியில் சூலை 3, 1869இல் திறக்கப்பட்டது. ஏரியின் நடுவிலுள்ள தொங்கு பாலம் 1867இல் கட்டப்பட்டது.  

பாசுடன் நகர மேயர் அலுவலகம், நகரசபையின் பூங்கா துறை மற்றும் இலாபநோக்கற்ற பொதுப் பூங்கா நண்பர்கள் என்ற அமைப்பினர் இணைந்து  பொதுப் பூங்காவை  மேலாண்மை  செய்தனர். 

1987இல் இது தேசிய வரலாற்று அடையாளமாக அறிவிக்கப்பட்டது.

## காட்சிப்பேழை

Image: Horace Gray.JPG|ஓரேசு கிரே, பாசுடன் பொதுப் பூங்காவிற்காக போராடியவர் 
Image:Public Garden in Winter 1901.JPG|1901 குளிர்காலத்தில் பாசுடன் பொதுப் பூங்கா
Image:Wendell Phillips Memorial Dedication 1915.JPG|சூலை 1915இல் வெண்டல் பிலிப்சு நினைவகத்தின் அர்ப்பணிப்பு விழா
Image:Boston Public Garden Suspbridge.jpg|லகூன் பாலம், 1989
Image:Boston Public Garden panorama.jpg|பரப்புக்காட்சி, 2006
Image:George Washington Statue, Boston Public Garden, Boston, Massachusetts.JPG|குதிரை மேலமர்ந்த சியார்ச் வாசிங்டன் சிலை
File:Boston-public-garden-sign.jpg|நுழைவுச் சின்னம், 2008
Image:Ether Monument Overview.JPG|ஈதர் நினைவகம், 2008


## மேற்சான்றுகள்

## மேற் படிப்பு
* 
* Edwin G. Heath. From Round Marsh to Public Garden. The Bostonian, v.2, no.6, 1895.
## வெளி இணைப்புகள்

*Friends of the Public Garden
*Public Garden. Fodors.com. May 22, 2005.
*The Swan Boats of Boston - The Public Garden . May 22, 2005.
*Photos of the Public Garden 
*CelebrateBoston: Boston Public Garden



பகுப்பு:பாஸ்டன்
பகுப்பு:அமெரிக்கப் பூங்காக்கள்